Súradnice: 48°43′29″S 21°15′40″V﻿ / ﻿48,724718°S 21,261094°V﻿ / 48.724718; 21.261094

**Kunsthalle Košice** (alebo **Hala umenia Košice**), je budova, ktorá slúži ako výstavný priestor pre vizuálne umenie a workshopy. Je to historicky prvá kunsthalle na Slovensku.

Vďaka prestížnemu titulu Európske hlavné mesto kultúry 2013, sa zo schátranej budovy starej krytej plavárne na Rumanovej ulici stal jedinečný polyfunkčný priestor určený súčasnému umeniu, zvaný Kunsthalle Košice alebo *Hala umenia*. Rekonštrukcia v hodnote 7,5 milióna eur, bola financovaná z prostriedkov Európskej komisie. Po takmer ročnej rekonštrukcii otvorila návštevníkom brány v júli 2013.

História
--------

Košická stará krytá plaváreň je považovaná za jednu z architektonicky najhodnotnejších budov, vybudovaných na prelome 50. a 60. rokov minulého storočia. Budova bola postavená v rokoch 1957 – 1962 podľa projektov košického architekta Ladislava Greča. Výtvarná výzdoba celého interiéru je dielom výtvarníčky Herty Ondrušovej-Viktorínovej. Plaváreň bola otvorená do konca 70-tych rokov. Po zrušení blízkeho *Mlynského náhonu* a prestavbe koryta na štvorprúdovú komunikáciu došlo k poklesu spodnej vody a následne k statickým poruchám na samotnej budove. Z dôvodu vážnych problémov bola prevádzka zrušená a fungovala iba exteriérová časť. Krytá časť bola zatvorená od roku 1992.

Mesto Košice sa ešte v roku 1988 zaoberalo otázkou rekonštrukcie mestskej plavárne v hodnote 15 miliónov Kčs, ale nakoniec sa do chátrajúcej budovy nič neinvestovalo. Okrem 25 metrového bazénu sa v nej nachádzali parné kúpele s vlhkou a suchou parou, menšie bazény a vaňové kúpele, takzvané *„očistné kúpele"*. Krytý bazén bol v poradí štvrtým postaveným na Slovensku a v tomto období patril medzi architektonicky najkrajšie v Česko-Slovensku.

Rekonštrukcia
-------------

Pred prestavbou vzniklo viacero projektov na rekonštrukciu plavárne, plánoval sa tu vodný svet, kúpele či relaxačné centrum. Nakoniec priestor slúži na prezentáciu umelcov. Táto technicky vzácna stavba, stojí v ochrannom pásme pamiatkovej rezervácie. Jej pôvodný vzhľad sa veľmi nezmenil.

Počas rekonštrukcie sa zbúrali poškodené jednopodlažné krídla na západnej a východnej strane a postavili sa nové. Zachovaná zostala strešná konštrukcia a vymenili sa okná, ktoré rešpektujú tvar a členenie pôvodných výplní. Pre plaváreň typická a neodmysliteľná mozaika z interiéru taktiež nezmizla. Bola obnovená a premiestnená na poschodie. Bazén v centrálnom priestore haly bol pri rekonštrukcii taktiež zachovaný.

Kunsthalle v súčasnosti slúži predovšetkým na prezentáciu súčasného vizuálneho umenia, domácich a zahraničných umelcov. Medzi svetoznáme mená, ktoré už v Kunsthalle vystavovali patrí aj popredný britský sochár Tony Cragg či zakladateľ op-artu a hydrokinetického umenia – a košický rodák – Gyula Kosice. Gyula Kosice pred Kunsthalle umiestnil aj sochu, ktorá nesie názov *Socha pre Košice*. Svoje práce tu vystavoval aj významný rumunský fotograf Constantin Brancusi či britský umelec Damien Hirst, držiteľ Turnerovej ceny.

Galéria
-------

* Interiér budovyInteriér budovy
* V popredí Socha pre KošiceV popredí *Socha pre Košice*
* Kunsthalle počas Bielej nociKunsthalle počas Bielej noci
* Budova v nociBudova v noci

Referencie
----------

1. ↑  ŠNAJDÁROVÁ, Linda. *Košice majú prvú Kunsthalle na Slovensku* [online]. Košice: kosice.sk, 2013-07-30, rev. 2018-01-31, [cit. 2021-02-05]. Dostupné online.
2. ↑  Referát projektov EÚ MMK. *Kunsthalle - rekonštrukcia* [online]. Košice: kosice.sk, 2012-07, [cit. 2021-02-05]. Dostupné online.
3. 1 2  OGURČÁKOVÁ, Jana. Košice mali prvú Kunsthalle. Môžu o ňu prísť. *SME* (Bratislava: Petit Press), 2020-01-10. Dostupné online [cit. 2021-02-05]. ISSN 1335-4418.
4. ↑  VRÁBEĽ, Jaroslav. V Košiciach začali prerábať plaváreň na Kunsthalle. *SME* (Bratislava: Petit Press), 2012-07-13. Dostupné online [cit. 2021-02-05]. ISSN 1335-4418.
5. ↑  Košice 2013. *Kunsthalle/Hala umenia* [online]. Košice: kosice2013.sk, [cit. 2021-02-05]. Dostupné online.
6. 1 2 3 4  K13. *Kunsthalle/Hala umenia* [online]. Košice: k13.sk, 2014-02-10, [cit. 2021-02-05]. Dostupné online. Archivované 2021-02-03 z originálu.
7. ↑  Košice Región Turizmus. *Kunsthalle / Hala umenia* [online]. Košice: kosiceregion.com, [cit. 2021-02-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kunsthalle Košice**


|  |  |
| --- | --- |
| Portal | Košický portál |

| * z
* d
* u
Turistické zaujímavosti Košíc |
| --- |
| Sakrálne stavby | 
* Dóm svätej Alžbety
* Kaplnka svätého Michala
* Kostol svätého Antona Paduánskeho
* Kostol Svätého Ducha
* Evanjelický kostol
* Chrám Narodenia presvätej Bohorodičky
* Dominikánsky kostol
* Premonštrátny kostol
* Uršulínsky kostol
* Kalvínsky kostol
* Kostol Sedembolestnej Panny Márie
* Kostol Krista Kráľa
* Kostol Kráľovnej pokoja
* Kostol svätého Mikuláša z Kožuchoviec
* Morová kaplnka svätej Rozálie

 | Dóm svätej AlžbetySpievajúca fontánaHlavná ulicaČermeľská železnicaMestský park |
| Hrady | 
* Košický hrad

 |
| Archeologickéa prírodné zaujímavosti | 
* Košická citadela
* Košické mestské opevnenie
* Mestský park
* Park na Hlavnom námestí
* Park na Drevnom trhu
* Park Moyzesova
* Park Komenského

 |
| Múzeá a galérie | 
* Východoslovenské múzeum
* Slovenské technické múzeum
* Archeologické múzeum
* Múzeum Vojtecha Löfflera
* Východoslovenská galéria

 |
| Paláce | 
* Jakabov palác
* Andrášiho palác
* Čákiho-Dezőfiho palác
* Palác Spišskej komory
* Hadik-Barkóciho palác
* Pongrácovsko-forgáčovský palác

 |
| Stĺpy a fontány | 
* Immaculata
* Spievajúca fontána
* Fontána znamení
* Čermeľský potôčik
* Fontána v Mestskom parku
* Fontána pri kaplnke sv. Michala

 |
| Ostatné zaujímavosti | 
* Hlavná ulica
* Zoologická záhrada
* Botanická záhrada
* Košický zlatý poklad
* Čermeľská železnica
* Technická univerzita
* Stará radnica
* Kunsthalle
* Medzinárodný maratón mieru
* Steel Aréna

 |